Rolf jobbet som yrkesmusiker fra 1944. I 1947 ble han ansatt som klarinettist i Forsvarets Stabsmusikkorps i Oslo. Han tok militær dirigenteksamen i 1973. Fra 1977 til 1986 var Nøddelund dirigent for Hans Majestet Kongens Gardes Musikkorps, hvor han i 1982 oppnådde majors grad. Han spilte inn flere plater med korpset. Nøddelund mottok Kongens fortjenstmedalje, Forsvarsmedaljen og en lang rekke norske og utenlandske militære og sivile ordenstegn, blant annet NMFs Hederstegn for dirigenter, NMF Oslos fortjenestmedalje i gull og ble i 1980, som første person, utnevnt til æresmedlem i Østre Aker Musikkorps. Han var far til jazzmusikeren Fred Nøddelund (1947–2016).